सही मानों में ‘सुरंग’ (1953) ही वो फ़िल्म थी जिसने चन्द्रशेखर जी को पहचान दिलाई। इसके बाद ‘कवि’, ‘मस्ताना’ (दोनों 1954), ‘बारादरी’ (1955), ज़िंदगी के मेले’ (1956), ‘बाग़ी सिपाही’, ‘टैक्सी स्टैंड’ ( दोनों 1958), ‘काली टोपी लाल रूमाल’ (1959), ‘बरसात की रात’ (1960), ‘तेल मालिश बूट पॉलिश’ (1961), ‘बात एक रात की’ ‘किंगकांग’ (दोनों 1962) के अलावा दादा भगवान की ‘भला आदमी’, ‘सच्चे का बोलबाला’ (दोनों 1958) और ‘हम दीवाने’ (1965) और निर्माता सी.एम.त्रिवेदी की 16 फ़िल्मों में चन्द्रशेखर जी ने नायक और सह-नायक की भूमिकाएं निभाईं।